
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 03.11.2009                                                                                                                                                                                                                                  Pl-x 499/2009


     R A P O R T  
asupra proiectului de Lege privind respingerea Ordonanţei de urgenţă a Guvernului nr.103/2009 pentru modificarea şi completarea Legii nr.3/2000 privind organizarea şi desfăşurarea referendumului
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă cu proiectul de Lege privind respingerea Ordonanţei de urgenţă a Guvernului nr.103/2009 pentru modificarea şi completarea Legii nr.3/2000 privind organizarea şi desfăşurarea referendumului, trimis cu adresa nr. PL-x 449/2009 din 19 octombrie 2009, înregistrat sub nr.31/931 din 20 octombrie 2009.
Senatul, în calitate de primă Cameră  sesizată, a adoptat proiectul de  lege privind respingerea Ordonanţei de urgenţă a Guvernului nr.103/2009 pentru modificarea şi completarea Legii nr.3/2000 privind organizarea şi desfăşurarea referendumului în şedinţa din data de 13 octombrie 2009.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 1118 din 1 octombrie 2009.
     Comisia pentru administraţie, publică, amenajarea teritoriului şi echilibru ecologic a avizat favorabil proiectul de lege privind respingerea Ordonanţei de urgenţă a Guvernului nr.103/2009 pentru modificarea şi completarea Legii nr.3/2000 privind organizarea şi desfăşurarea referendumului, în şedinţa din 27 octombrie 2009.
Proiectul de lege are ca obiect de reglementare modificarea şi completarea Legii nr. 3/2000 privind organizarea şi desfăşurarea referendumului, u modificările şi completările ulterioare, în scopul punerii de acord cu Decizia Curţii Constituţionale nr. 392/2007 prin care au fost declarate neconstituţionale dispoziţiile art. 11 alin. (3) din lege, precum şi instituirea unui termen de 20 de zile în care Parlamentul să se pronunţe cu privire la iniţierea referendumului de către Preşedintele României.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat iniţiativa legislativă susmenţionată, în şedinţa din  3 noiembrie 2009. 
Cu prilejul dezbaterilor, membrii Comisiei au constatat că proiectul de lege nu se justifică întrucât în Raportul Comisiei de la Veneţia se precizează că este obligatorie respectarea unei perioade de un an între data adoptării sau modificării legii referendumului şi cea pentru organizarea referendumului. Ordonanţa de urgenţă încalcă prevederile art. 115, alin.(6) din Constituţie. De asemenea, potrivit dispoziţiilor  art. 61 şi 64 din Constituţia României, republicată, fiecare Cameră a Parlamentului este în drept să-şi stabilească, în limitele şi cu respectarea prevederilor constituţionale, reguli de organizare şi funcţionare, care, în substanţa lor, alcătuiesc regulamentul fiecărei Camere. 
Domnul deputat Daniel Buda, preşedintele Comisiei, a precizat că prin respingerea acestei ordonanţe de urgenţă s-ar crea un vid legislativ, nu doar în domeniul organizării acestui referendum, odată cu alegerile pentru Preşedintele României, ci şi cu prilejul organizării altor referendumuri. OUG nr. 103/2009 acoperă tocmai acest vid legislativ şi înlătură crearea unui blocaj generat de sublegiferare. Pentru aceste considerente, domnul preşedinte Daniel Buda a formulat două amendamente la textul adoptat de Senat în sensul că, proiectul de lege privind respingerea ordonanţei de urgenţă să devină proiect de lege privind aprobarea ordonanţei de urgenţă.
În urma examinării iniţiativei legislative şi a opiniilor exprimate de către membrii Comisiei, s-a hotărât, cu majoritate de voturi (13 voturi pentru şi 8 voturi împotrivă), să se propună plenului Camerei Deputaţilor, adoptarea legii privind respingerea Ordonanţei de urgenţă a Guvernului nr.103/2009 pentru modificarea şi completarea Legii nr.3/2000 privind organizarea şi desfăşurarea referendumului. Amendamentele respinse sunt redate în anexa la prezentul raport.
Din numărul total de 25 membri ai Comisiei juridice, de disciplină şi imunităţi au participat la dezbateri 21 deputaţi.
În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                            PREŞEDINTE,                                      SECRETAR,                                                                 

                             Daniel BUDA                             Gabriel ANDRONACHE

 Expert,
Roxana David
ANEXĂ

AMENDAMENTE RESPINSE:

	Nr.  crt.
	Textul OUG nr.103/2009
	Textul Senatului
	Amendamente
	Motivare susţinere

Motivare pentru respingere
	Cameră decizională

	1. 1
	_______
	LEGE 

privind respingerea Ordonanţei de urgenţă a Guvernului nr.103/2009 pentru modificarea şi completarea Legii nr. 3/2009 privind organizarea şi desfăşurarea referendumului


	LEGE 

privind aprobarea Ordonanţei de urgenţă a Guvernului nr.103/2009 pentru modificarea şi completarea Legii nr. 3/2009 privind organizarea şi desfăşurarea referendumului

Autor: deputat Daniel Buda
	1. Aprobarea OUG 103/2009 înlătură vidul legislativ creat prin declararea ca neconstituţionale prevederile alin. (3) ale art. 11 din Legea nr. 3/2000 prin Decizia CC nr. 392/2007.

2. Prin vot, membrii Comisiei au hotărât respingerea OUG ca prezentând aspecte de neconstituţionalitate.
	Camera Deputaţilor

	2. 
	________
	Articol unic- Se respinge Ordonanţa de urgenţă a Guvernului nr.103 din 30 septembrie 2009 pentru modificarea şi completarea Legii nr.3/2009 privind organizarea şi desfăşurarea referendumului, publicată în Monitorul Oficial al României, Partea I, nr.656 din 2 octombrie 2009.


	Articol unic- Se aprobă Ordonanţa de urgenţă a Guvernului nr.103 din 30 septembrie 2009 pentru modificarea şi completarea Legii nr.3/2009 privind organizarea şi desfăşurarea referendumului, publicată în Monitorul Oficial al României, Partea I, nr.656 din 2 octombrie 2009.

Autor: deputat Daniel Buda
	1. Aprobarea OUG 103/2009 înlătură vidul legislativ creat prin declararea ca neconstituţionale prevederile alin. (3) ale art. 11 din Legea nr. 3/2000 prin Decizia CC nr. 392/2007.

2. Prin vot, membrii Comisiei au hotărât respingerea OUG ca prezentând aspecte de neconstituţionalitate.
	Camera Deputaţilor

